RINKOS DALYVIŲ KONSULTACIJA
DĖL AUTOMOBILIŲ NUOMOS PIRKIMO

Specialiųjų tyrimų tarnyba (toliau – Tarnyba) vadovaudamasi Lietuvos Respublikos viešųjų pirkimų įstatymo (toliau – VPĮ) 27 str. ir siekdama pasirengti Automobilių nuomos pirkimui, prašo nepriklausomų ekspertų ir (arba) potencialių rinkos dalyvių suteikti konsultacijas.
Konsultacijos objektas: Automobilių nuoma (pridedamas Techninės specifikacijos projektas).
Konsultacijos tikslas: pasirengti Pirkimui ir iki Pirkimo pradžios informuoti rinkos dalyvius bei kitus suinteresuotus asmenis apie ketinamą vykdyti Pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastabas, pasiūlymus, rekomendacijas dėl Pirkėjo parengtos techninės specifikacijos.
Konsultacijos būdas: konsultacija vykdoma Centrinės viešųjų pirkimų informacinės sistemos priemonėmis (susirašinėjimo priemonėmis, jeigu neįmanoma kitaip) Viešųjų pirkimų tarnybos nustatyta tvarka. Rinkos dalyviai kviečiami ne vėliau kaip iki 2025 m. gruodžio 5 d., 10.00 val. teikti savo siūlymus, pastabėjimus ir rekomendacijas. Atsižvelgiant į gautus siūlymus ir rekomendacijas, gali būti organizuojamas susitikimas su visais ar atrinktais tiekėjais dėl rinkos konsultacijų.
Pirkimo tikslas: įsigyti automobilių nuomą.
Rinkos konsultacijos paskirtis: Konsultacija nėra skelbimas apie Pirkimą ar išankstinis skelbimas apie Pirkimą. Šios konsultacijos paskelbimu dalyviai nėra kviečiami varžytis dėl Pirkimo sutarties. Dalyvavimas konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas konsultacijoje neturi įtakos ir nesuteikia dalyviui prioriteto / pirmenybės viešuosiuose pirkimuose, kurie bus skelbiami ateityje, ar jų rezultatams. Vadovaujantis VPĮ 27  str. 3 ir 4 d., konsultacijos dalyviai, nepažeidžiant visų Pirkime dalyvaujančių teisių ir konkurencijos, nepraranda teisės dalyvauti Pirkime.
Pastabų, pasiūlymų ir rekomendacijų pateikimo tvarka: Pastabos, pasiūlymai ir rekomendacijos turi būti pateikti CVP IS susirašinėjimo priemonėmis. Rinkos konsultacijų metu gauta informacija bus naudojama formuojant Pirkimo dokumentus ir tobulinant techninę specifikaciją. Rinkos dalyvis visą konsultacijų metu perduotą informaciją perduoda Pirkėjui neatlygintinai, be teises reikšti bet kokias pretenzijas dėl informacijos naudojimo būdo / turinio ar teisių į šią informaciją ateityje.
Pateiktų pastabų, pasiūlymų ir rekomendacijų nagrinėjimo tvarka: Pirkėjas, gavęs pastabas, pasiūlymus ir rekomendacijas dėl objekto, juos išnagrinės bei įvertins pateiktų pastabų, pasiūlymų ir rekomendacijų svarbą bei atitiktį Pirkėjo poreikiams. Pirkėjas neįsipareigoja vykdyti pirkimo pagal tiekėjų pateiktų pastabų pagrindu parengtus dokumentus. Kiekviena pastaba ir poreikis tikslinti pirkimo objektą bus vertinami individualiai
Siekdami geriau pasiruošti Pirkimui prašome, kad rinkos dalyviai ir nepriklausomi ekspertai atsakytų į šiuos klausimus:
I. Klausimai susiję su pirkimo objektu:
	Eil. Nr.
	Klausimas
	Atsakymas*

	1.
	Ar turite pastabų, klausimų Techninei specifikacijai? Kokias sąlygas papildomai patartumėte įtraukti į techninę specifikaciją arba kurių reikėtų atsisakyti?
	

	2.
	Ar galite pateikti siūlymus/pastebėjimus pridėtam Techninės specifikacijos projektui? Ar jūsų siūloma prekė atitinka visus Techninės specifikacijos projekte iškeltus reikalavimus?
	

	3.
	Kokias sąlygas papildomai siūlytumėte įtraukti į techninę specifikaciją arba kurių reikėtų atsisakyti? Informuokite kodėl.
	

	4.
	Jei turite kitų pastebėjimų ar pasiūlymų, pateikite.
	


II. Klausimai susiję su sutarties vykdymo sąlygomis:
	Eil. Nr.
	Klausimas
	Atsakymas*

	1.
	Kokios esminės ir svarbiausios sutarties sąlygos Jums yra aktualios, kad norėtumėte ir galėtumėte dalyvauti šiame pirkime?
	

	2.
	Kiti siūlymai ir pastebėjimai
	


* Užtikriname, kad rinkos dalyvio identifikaciniai duomenys bei konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. Jūsų pateikti įkainiai / kaina nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.
PRIDEDAMA: Techninės specifikacijos projektas, 5 lapai;
